H οικονομική άνοδος φαίνεται και στην ίδρυση σχολείων και στους δύο αυτούς οικισμούς από τα μέσα του 18ου αιώνα Άλλο σημαντικό κτηνοτροφικό και οικονομικό κέντρο της Hπείρου, με πολλούς μεγαλοτσελιγκάδες, ήταν το Μέτσοβο, που λειτουργούσε ως κέντρο ομοσπονδιακού πολιτεύματος των γειτονικών κοινοτήτων. Από το 1659 είχε πάρει προνόμια, που διευρύνονταν, λόγω της σημαντικής του θέσης στον αυχένα της Πίνδου. Σημαντική εστία τσελιγκάδων ήταν, επίσης, η Σαμαρίνα στη δυτική Μακεδονία, με μεγάλο λιβάδι για καλοκαιρινή βοσκή και άφθονες πηγές. Στην ευρύτερη περιοχή του Γράμμου αναπτύχθηκε ως κτηνοτροφικό κέντρο ιδίως η Γράμμοσα.